als_Latn dik_Latn sna_Latn
Policë austriak së shpejti do të dërgohen në kufirin midis Maqedonisë dhe Serbisë për parandalimin e emigrantëve ilegal.
Kjo do të ndodhë për shkak të fluksit të madh të emigrantëve të huaj që këto dy vende fqinje shfrytëzohen si zona transitore për emigrantët e huaj, ndërsa dy vendet nuk kanë arritur rezultate konkrete për të parandaluar këtë destinacion të emigrantëve të huaj.
Paralajmërimin për mbërritjen e policëve të BE-së, kryesisht nga Austria e ka bërë të ditur sot drejtori i policisë serbe, Milorad Veljoviç pas takimit me kolegun e tij të MPB-së së Maqedonisë Mitko Çavkov.
Sipas zyrtarëve të policive të dy vendeve, policitë kufitare në kufirin me Maqedoninë çdo ditë ndalojnë mesatarisht rreth 150 migrant ilegal, ndërsa policia e Maqedonisë në kufirin me Greqinë çdo ditë ndalon reth 200 migrant ilegal.Zona ku po përqëndrohen emigrantët janë fshatrat e komunës së Likovës dhe Kumanovës në pjesën e Maqedonisë dhe komunën e Preshevës në pjesën e Serbisë.
Deri tani në kufirin Serbo – Hungarez po patrullojnë mbi 20 policë gjerman me qëllim të parandalimit të fluksit të emigrantëve kryesisht nga Kosova. Prania e policive evropiane ka të bëjë me faktin e korrupsionit masiv të policive të rajonit, pasi që pjesëtarë të tyre në disa raste korruptohen dhe përfitojnë shuma të mëdha parash nga emigrantët. (INA)
als_Latn als_Latn als_Latn als_Latn als_Latn